{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu pravilnika o dopunama Pravilnika o dodacima na plaću djelatnih vojnih osoba"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ELVIS BOŽAC","Javno savjetovanje o Prijedlogu pravilnika o dopunama Pravilnika o dodacima na plaću djelatnih vojnih osoba,\nPRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA","Prijedlog pravilnika nije usklađen sa važećim Pravilnikom o utvrđivanju zdravstvene sposobnosti za vojnu službu, NN 110/2025 od 08.08.2025. Naime navedeni pravilnik u članku 15., Stavak (1), u rokovima za obavljanje redovitih zdravstvenih pregleda prepoznaje „pilote i operatere besposadnih/zrakoplovnih sustava“. Također u članku 33., Stavak (3), kod kategorizacije zrakoplovnog osoblja u kategoriji B prepoznaje „pilote i operatere besposadnih/zrakoplovnih sustava“.\n Kako bi pravilnici bili usklađeni predlažem da Članak 8.e, Stavak (1) glasi: „Operateru besposadnih/zrakoplovnih sustava, operateru senzora i naoružanja besposadnih zrakoplovnih sustava ovisno o kategoriji spremnosti pripada dodatak.“ \nTakođer da se Stavak (2) izmjeni na način: „Ukupni iznos dodatka za operatere besposadnih/zrakoplovnih sustava, operatere senzora i naoružanja besposadnih zrakoplovnih sustava čini zbroj koeficijenata kategorije spremnosti i koeficijenata dodatnog zvanja i množi se s osnovicom za obračun plaće u skladu s tablicom:“ Naime smatram nelogičnim i diskriminirajućim da dva pravilnika u OSRH različito raspoznaju iste kategorije osoblja. Također predložene izmjene Pravilnika ne prepoznaju kategoriju tehničara za besposadne /zrakoplovne sustave ukoliko isti nisu raspoređeni u postrojbe Hrvatskog ratnog zrakoplovstva iako ih Pravilnik o utvrđivanju zdravstvene sposobnosti za vojnu službu, NN 110/2025 od 08.08.2025 prepoznaje u Članku 33., Stavak (3), pod kategorijom E. \nBesposadni zrakoplovni sustavi nisu raspoređeni samo u postrojbe HRZ-a, te je za očekivati da će se u budućnosti broj korisnika povećavati, stoga bi Pravilnik morao biti prilagođen za Oružane snage u cijelosti a ne za jednu postrojbu.","Nije prihvaćen","Nije predmet ovoga Pravilnika."]
[2,"TANJA BABIĆ","Javno savjetovanje o Prijedlogu pravilnika o dopunama Pravilnika o dodacima na plaću djelatnih vojnih osoba,\nPRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA","Zakonom o službi u Oružanim snagama RH koji se tumači kao lex specialis propis propisano je da dodatak na plaću DVO isključuje pravo na povećanja plaće za rad subotom, nedjeljom, blagdanom te prekovremen rad. Čime su djelatnici OSRH osjetno zakinuti u odnosu na druge državne i javne službenike, koji često  ostvaruju i dodatke na plaću i pripadajuća uvećanja. Obzirom da pojedine kategorije djelatnog vojnog osoblja imaju veliki fond radnih sati a ostvariju dodatak na plaću koji nerazmjeran iznosu koji bi dobili da im se plaća obračunava prema općim propisima o radu. Dakle, velik dio pripadnika OSRH je ovim pravilnikom doveden u osobito nepovoljan položaj u odnosu na sve druge radnike u RH na koje se primjenjuju  opći propisi o radu. Stoga, je potrebno izmjeniti sve postotke dodataka koji će se uskladiti sa stvarnim radnim opterećenjem a ne samo složenostima poslova radnih mjesta  ili ukinuti sam Pravilnik i početi primjenjivati Zakon o radu.","Nije prihvaćen","Nije predmet ovoga Pravilnika Odnosi se na materiju koja je predmet normativnog uređenja Zakona o službi u Oružanim snagama Republike Hrvatske."]
[3,"IGOR MINDOLJEVIĆ","Javno savjetovanje o Prijedlogu pravilnika o dopunama Pravilnika o dodacima na plaću djelatnih vojnih osoba,\nPRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA","Članak 8. stavak 5. ovog Pravilnika prepoznaje dodatna letačka zvanja, koja su nastavnik letenja, instruktor letenja, inspektor letenja, kapetan zrakoplova, probni pilot i pokusni pilot. Stavak 6. istog članka propisuje da vojni piloti mogu ostvariti dodatak za jedno dodatno letačko zvanje iz stavka 5.\nStavak 6. navedenog članka u potpunosti obezvređuje profesionalno usavršavanje, te demotivira djelatnike u istom, jer priječi ostvarivanje dodatka pri stjecanju dodatnih letačkih zvanja. Navedena dodatna letačka zvanja podrazumijevaju znatno veći obim posla i odgovornosti.\nKoji to još poslodavac daje istu plaću i početniku i iskusnom djelatniku kao što je to slučaj ovdje? Za primjer, kopilot koji je završio obuku na višeposadnom zrakoplovu, ima isti dodatak kao i kapetan zrakoplova koji je tokom svoje karijere osposobljen za sva dodatna letačka zvanja.","Nije prihvaćen","Nije predmet ovoga Pravilnika."]
[4,"IGOR MINDOLJEVIĆ","Javno savjetovanje o Prijedlogu pravilnika o dopunama Pravilnika o dodacima na plaću djelatnih vojnih osoba,\nPRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA","Sukladno članku 155. Zakona o službi u OSRH, dodatak za vojnu službu koji proizlazi iz članka 6. ovog Pravilnika zamjenjuje pravo na uvećanje plaće za prekovremeni rad, rad noću, u smjenama, turnusima, subotom, nedjeljom, blagdanom, neradnim danom, stanju pripravnosti i slično. Sama priroda članka 6. ovog Pravilnika je nepravedna, jer propisuje jednaku naknadu za različiti rad. Primjerice, sve eskadrile pripadaju u isti razred i njihovi djelatnici ostvaruju pravo na isti iznos dodatka, iako neke eskadrile u pravilu rade u redovno radno vrijeme, dok druge u pravilu rade po posebnom rasporedu (što podrazumjeva rad subotom i nedjeljom, blagdanom i rad noću). Puno pravedniji pristup bi bio ukidanje članka 6. ovog Pravilnika i priznavanje prava na uvećanje plaće djelatnim vojnim osobama sukladno odredbama Zakona o radu, što podrazumijeva da djelatnici budu plaćeni onoliko koliko zapravo i rade.","Nije prihvaćen","Nije predmet ovoga Pravilnika i odnosi se na materiju koja je predmet normativnog uređenja u Zakonu o službi u Oružanim snagama Republike Hrvatske"]
[5,"LEO ŠERBEDJIJA","PRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA,\nČlanak 2. ","Smatram da bi se predloženi koeficijenti trebali ponovno razmotriti i izmijeniti. Navedeni koeficijent za radno mjesto pilota besposadnih sustava ne odražava stvarne zahtjeve, razinu odgovornosti i složenost posla koji piloti ovih sustava moraju svakodnevno obavljati. Obuka pilota besposadnih sustava u većini elemenata prati standarde i širinu obuke koju prolaze piloti klasičnih zrakoplova: navigacija, aerodinamika, meteorologija, hitne procedure, sustave letjelica, komunikaciju, rad pod pritiskom te donošenje odluka u realnom vremenu, Razlika je u platformi, ali ne i u razini znanja i odgovornosti. \n\nPiloti besposadnih sustava nerijetko upravljaju letjelicama koje imaju visoku financijsku vrijednost i stratešku važnost. Svaka pogreška može rezultirati gubitkom opreme, narušavanjem sigurnosti operacije ili ozbiljnim operativnim posljedicama. Takva odgovornost zahtijeva MOTIVIRAN, DOBRO OBUČEN I STABILAN KADAR, što nije moguće zadržati uz koeficijent koji ne prati složenost posla. \n\nUz to, tržište rada pokazuje da je potražnja za stručno osposobljenim operaterima i pilotima ovih sustava u stalom porastu, kako u vojnim tako i u civilnim sektorima zbog trenutačne slike u svijetu. Konkurentnost plaće važan je faktor u sprječavanju odlaska kadrova prema privatnim kompanijama gdje su primanja višestruko veća. Stoga ovaj koeficijent ne osigurava dugoročnu održivost kadra niti motivaciju za dodatno stručno usavršavanje (koje traje više godina), koje je nužno zbog brzog tehnološkog razvoja besposadnih sustava.\n\nKako bi se postigla motiviranost, stabilnost kadra i kvaliteta operacija, koeficijent mora realno reflektirati specifične vještine, intenzitet obuke i visoku razinu odgovornosti pilota ovih sustava. Zadržavanje  preniskog koeficijenta dugoročno dovodi do manjka osoblja, pada motivacije i smanjenja operativne spremnosti, što je izravno suprotno interesima sustava.","Nije prihvaćen","Stručni nositelj izrade ovoga pravilnika predložio je koeficijente kako je propisano Prijedlogom pravilnika."]
[6,"DEJAN KUJUNDŽIĆ","PRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA,\nČlanak 2. ","Vojni piloti BZS-a upravljaju sustavima koji izravno utječu na sigurnost zračnog prostora, uspješnost misija, zaštitu postrojbi na terenu te očuvanje osjetljivih podataka, uz stalnu potrebu za preciznim donošenjem odluka u zahtjevnim operativnim uvjetima. Rukovanje naprednim sustavima, rad pod pritiskom i sudjelovanje u operacijama od sigurnosnog značaja zahtijevaju odgovarajuće vrednovanje. Predloženi koeficijenti ne osiguravaju realnu i pravednu valorizaciju ovog specifičnog poziva u odnosu na visoku razinu odgovornosti, stalno opterećenje i kompleksnost rada s naoružanim besposadnim sustavima pri izvršavanju vojnih, civilnih i sigurnosno-obavještajnih zadaća. \nPotrebno je korigirati koeficijente kako bi se osigurala adekvatna motivacija sadašnjeg osoblja, povećala atraktivnost poziva za buduće kadrove te omogućilo da profesija vojnog pilota BZS-a nastavi kvalitetno pratiti razvoj obrambenih sposobnosti Republike Hrvatske i rastuću ulogu besposadnih sustava u modernom ratovanju i sigurnosnim operacijama.","Nije prihvaćen","Stručni nositelj izrade ovoga pravilnika predložio je koeficijente kako je propisano Prijedlogom pravilnika."]
[7,"ANDREJ TIJAN","PRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA,\nČlanak 2. ","Smatram da je predloženi dodatak za vojne pilote BZS potrebno ponovno razmotriti. Piloti BZS daljinski upravljaju zrakoplovima (RPAS) koji lete u KONTROLIRANOM zračnom prostoru te ravnopravno sudjeluju u zračnom prometu u skladu s pravilima civilnog i vojnog zrakoplovstva. Ne nalaze se u rezerviranom prostoru kao manji dronovi. Njihova teoretska i praktična obuka u značajnoj mjeri odgovara obuci vojnih pilota aviona i helikoptera, uključujući i obuku iz područja zrakoplovne sigurnosti, navigacije te komunikacije s nadležnim službama kontrole zračnog prometa.\n\nOdgovornost vojnog pilota BZS u upravljanju zrakoplovom, očuvanju njegove tehničke ispravnosti tijekom izvršavanja zadaće te osiguravanju sigurnosti drugih sudionika u zračnom prostoru iznimno je visoka. Potrebno je uzeti u obzir i specifično operativno okruženje, odgovornosti za zrakoplov, zahtjeve stalne koncentracije te razinu stresa tijekom izvršavanja zadaća.\n\nStoga predloženi iznos dodatka nije u razmjeru sa stvarnim obvezama, odgovornostima i zahtjevima službe vojnih pilota BZS te bi dodatak trebalo uskladiti s njihovom ulogom i odgovornostima, a kako bi se zadržao postojeći kadar i osigurala atraktivnost ovog iznimno zahtjevnog poziva.","Nije prihvaćen","Stručni nositelj izrade ovoga pravilnika predložio je koeficijente kako je propisano Prijedlogom pravilnika."]
[8,"ELVIS BOŽAC","PRAVILNIK O DOPUNAMA PRAVILNIKA O DODACIMA NA PLAĆU DJELATNIH VOJNIH OSOBA,\nČlanak 4. ","Kako bi pravilnici bili usklađeni predlažem da Članak 8.e, Stavak (1) glasi:\n „Operateru besposadnih/zrakoplovnih sustava, operateru senzora i naoružanja besposadnih zrakoplovnih sustava ovisno o kategoriji spremnosti pripada dodatak.“\nTakođer da se Stavak (2) izmjeni na način: „Ukupni iznos dodatka za operatere besposadnih/zrakoplovnih sustava, operatere senzora i naoružanja besposadnih zrakoplovnih sustava čini zbroj koeficijenata kategorije spremnosti i koeficijenata dodatnog zvanja i množi se s osnovicom za obračun plaće u skladu s tablicom:“ Naime smatram nelogičnim i diskriminirajućim da dva pravilnika u OSRH različito raspoznaju iste kategorije osoblja.","Nije prihvaćen","Nije predmet ovoga Pravilnika."]